शुक्रवार को मुंबई के नालासोपारा और पुणे से गिरफ्तार तीन आरोपियों के तार नरेंद दाभोलकर और गोविंद पानसरे के हत्यारों से तो नहीं? ये सवाल इसलिए पैदा हुआ है, क्योंकि दोनो की हत्या के आरोप में गिरफ्तार आरोपी डॉ वीरेंद तावड़े के एक मेल में हथियारों का कारखाना बनाने का जिक्र था और गिरफ्तार तीनों आरोपियों के पास से हथियारों का जखीरा और उन्हें बनाने के ज़रूरी सामान मिले हैं तो ये सवाल उठ रहे हैं कि कहीं ये वही कारखाना तो नहीं. महाराष्ट्र एटीएस की छापेमारी और गिरफ्तारी पर सबकी नज़र है जिसने वैभव राऊत के घर और दुकान से 20 देसी बम, डेटोनेटर, बैटरी और सर्किट जैसे सामान बरामद किए हैं. एक और जगह से 10 देसी पिस्तौर भी बरामद हुई है.